Huehuetenango departamentas

Huehuetenango departamentas () – departamentas Gvatemalos vakarinėje dalyje, Meksikos pasienyje. Administracinis centras – Huehuetenangas.

Departamentas išsiskiria savo tautine įvairove. Regioninės kalbos statusą turi šios kalbos: ispanų, mamų, aguakatekų, akatekų, čuchų, chakaltekų, kanchobalių.

Departamente yra keletas majų archeologinių vietovių, iš kurių žymiausia – Zakuleu.

 Geografija 

Departamento paviršius, sudėtingos orografinės sandaros. Pietiniu pakraščiu driekiasi Čiapaso Siera Madrė, nuo jos atsišakoja kanagūbriai (pvz., Kučiumataneso kalnagūbris) ir aukštumų masyvai (aukštis iki 3352 m). Huehuetenango departamento upės priklauso Usumasintos baseinui (Čišojus, Lakatunas, Iškanas), Grichalvos baseinui (Kuilkas) bei Ramiojo vandenyno baseinui. Yra keletas karstinės kilmės ežerų (senotų): Jolnabachas, Mušbalis, Okubila ir kt.

 Administracinis suskirstymas 

Departamentas padalintas į 32 savivaldybes:

 Aguakatanas
 Čiantla
 Kolotenangas
 Konsepsion Huista
 Kuilkas
 Huehuetenangas
 Chakaltenangas
 La Democrasija
 La Libertadas
 Malakatansitas
 Nentonas
 San Antonijo Huista
 San Gaspar Ixščilis
 San Ildefonso Ištahuakanas
 San Chuan Atitanas
 San Chuan Iškojus
 San Mateo Ištatanas
 San Migel Akatanas
 San Pedro Nekta
 San Pedro Soloma
 San Rafael La Independensija
 San Rafael Pecalis
 San Sebastian Koatanas
 San Sebastian Huehuetenangas
 Santa Ana Huista
 Santa Barbara
 Santa Krus Bariljasas
 Santa Eulalija
 Santiago Čimaltenangas
 Tektitanas
 Todos Santos Kučiumatanas
 Union Kantinilis

 Šaltiniai 

Kategorija:Gvatemalos departamentai